[[Ole Lindboe]] mener i 2005 at Bjørn Eriksen træder ind i en klassisk maleritradition med en ekspressiv malestil - ikke bleg for at bruge sin pensel til store grove strøg, hvor han pålægger lag på lag, så stofligheden fremstår robust og nærmest kradsende.<ref name=":4">''DET RIGTIGE BILLEDE – Bjørn Eriksen og Virkeligheden.'' Bog af Ole Lindboe, ArtPage, 2005</ref> [[Torben Weirup]] <ref name=":1" /> pointerer kvaliteter i den figurative kunst, der basalt er umiddelbart tryghedsskabende, når vi genkender vores egne historier i mennesker, vi passerer, arbejder sammen med eller er i togkupé med, ja måske digter os til, og sammenligner erfaringer og historier med.
[[Fil:Frokost (oil on canvas).jpg|thumb|upright=.80|Bjørn Eriksen, Frokost, olie på lærred]]
Bjørn Eriksen aflæser menneskesindet i vores attituder. Med et enkelt penselstrøg sætter han hele figuren på plads, som Matisse, som Picasso gør det. Men han gør det på sin egen Eriksenske facon. Der er plads til både medfølelse og satire i hans strøg, og til en spørgende udforskning, der driver kunstnerens pulsslag. Dialogen med publikum ligger Bjørn Eriksen stærkt på sinde – hvordan kommer vi til at få øje for mere i livet, mere end lige overfladen? Og hvordan får vi vendt blikket for at se, hvad der er virkelighed og hvad, der er kunst? <ref>https://www.komkunst.dk/bjorn/</ref>.
Levende_personer Kunst Kultur